Kralupy nad Vltavou

Kralupy nad Vltavou () estas urbo en Ĉeĥio, en distrikto Mělník, situanta ĉe la rivero Vultavo kaj 20 km malproksime de la ĉefurbo Prago, ĉe grava fervoja linio inter Prago kaj Ústí nad Labem. Vivas ĉi tie  ().

 Historio 
La unua skriba mencio estas de la jaro 1253. En la jaro 1881 estis Kralupy per imperiestra decido promociita al urbeto. La 1-an de junio 1884 Kralupy ricevis blazonon. Tiu ĉi blazono ne ŝanĝiĝis post promocio al urbo en la jaro 1902. Post la fondiĝo de Ĉeĥoslovakio en 1918 estis el ĝi forigita monogramo de la imperiestro Francisko Jozefo la 1-a. Je la 22-a de aprilo 2002 Kralupy ricevis flagon.

 Loĝantaro 

 Vidindaĵoj 
 Preĝejo de la Ĉieliro de la Virgulino Maria kaj de sankta Venceslao 
maldekstra|200px|Preĝejo en Kralupy|eta
La preĝejo, konsekrita al la Ĉieliro de Maria kaj al sankta Venceslao, estis konstruita en la jaroj 1894-1895 laŭ planoj de arkitekto Kaura, kiuj estis plu prilaboritaj de arĥitekto Živný. Temas pri novgotika preĝejo. Ĝi estas la plej granda konstruaĵo en Kralupy, ĝia turo estas 63 metrojn alta.

 Ponto de Tomáš Garrigue Masaryk 
maldekstra|eta|200px|Ponto de Tomáš Garrigue Masaryk sur Vultavo en Kralupy
La ponto, nomita laŭ la unua ĉeĥoslovaka prezidento Tomáš Garrigue Masaryk, estis konstruata ekde la 4-a de februaro 1926 ĝis la 21-a de oktobro 1928, kiam ĝi solene estis malfermita por trafiko.
La ponton projektis Ing. Dr. techn. Jarolim Farský, arkitekte zorgis arĉ. ing. Jiří Kroh. La ponto longas 200 metrojn.

 En ĉirkaŭaĵo 
Vizitinda estas vilaĝo Nelahozeves, kie naskiĝis Antonín Dvořák (laŭ li ankaŭ nomiĝas mezlernejo en Kralupy).

 Ĝemelaj urboj 
Kralupy nad Vltavou havas ĝemelajn rilatojn kun sekvaj urboj:






 Transporto 
 Trajna transporto 
Tra Kralupy nad Vltavou kondukas ĉefa fervoja vojo de Prago al Děčín numero 090. Krom EuroCity kaj noktaj trajnoj ĉi tie haltas ĉiuj rapidtrajnoj kaj personaj trajnoj. De Kralupy nad Vltavou kondukas ankaŭ linio numero 110 al Slaný ĝis Louny kaj linio numero 092 al Neratovice kaj linio numero 111 al Velvary.

 Esperanto 
En Kralupy nad Vltavou okazis en la 16-a de majo 2010 solena festo de 5-a datreveno de la refondiĝo de la Ĉeĥa Esperanto-Junularo.

 Referencoj 


Kategorio:Urboj en distrikto Mělník
Kategorio:Municipoj en distrikto Mělník
Kategorio:Urboj en Bohemio
Kategorio:Setlejoj en Mezelba tabulo
Kategorio:Setlejoj en Malsupraohara tabulo
Kategorio:Setlejoj sur Vultavo
Kategorio:Vinkultivada subregiono Mělník